
Rīgā 2026. gada 31. martā (prot. Nr. 17 23. §)
Grozījumi Ministru kabineta 2019. gada 26. februāra noteikumos Nr. 94 "Liellopu, cūku, aitu, kazu un zirgu šķirņu ciltsgrāmatas un krustojuma cūku ciltsreģistra kārtošanas noteikumi"
Izdoti saskaņā ar Dzīvnieku audzēšanas un ciltsdarba likuma
8. panta ceturtās daļas 1. punktu
· Izdarīt Ministru kabineta 2019. gada 26. februāra noteikumos Nr. 94 "Liellopu, cūku, aitu, kazu un zirgu šķirņu ciltsgrāmatas un krustojuma cūku ciltsreģistra kārtošanas noteikumi" (Latvijas Vēstnesis, 2019, 42. nr.; 2021, 248. nr.; 2024, 237. nr.) šādus grozījumus:
· 1. Izteikt 9. punktu šādā redakcijā:
· "9. Šķirnes liellopu, cūku, aitu un kazu ieraksta attiecīgās šķirnes ciltsgrāmatas papilddaļā, ja dzīvnieks atbilst regulas 2016/1012 20. panta 1. punktā un audzēšanas programmā noteiktajām prasībām un ir snieguma pārbaudē. "
· 2. Izteikt 9.1 punktu šādā redakcijā:
· "9.1 Zirgu ieraksta attiecīgās šķirnes ciltsgrāmatas papilddaļā, ja dzīvnieks atbilst regulas 2016/1012 20. panta 1. punktā noteiktajām prasībām, ir snieguma pārbaudē un tā izcelsme atbilst audzēšanas programmas prasībām."

